Frykter økt snøskredfare i årene fremover: – Flere kjører utenfor løypene
– Vi ser en trend med at flere kjører utenfor løypene. De fleste skred utløses av skiløpere, det går igjen i ulykkene man leser om, sier vakthavende snøskredvarsler Birgitt Rustad i varsom.no til VG.Rustad understreker at snøskredvarslingen ikke fører noe statistikk over ulykker, men at de legger merke til tendenser. På ti år har 64 mennesker mistet livet i skredulykker i Norge, viser en oversikt fra NVE. Det verste året var vinteren 2010/11, da 10 mennesker omkom. Har du vært utsatt for en ulykke, og kanskje fått hjelp fra uventet hold ? Eller selv hjulpet noen som hadde kjørt seg fast på fjellet? Del dine historier fra påskefjellet her!Nettsiden varsom.no ble etablert i 2013 og er en oppdatert oversikt over snøskredfare Norge rundt. Rustad tror denne siden vil bli mer og mer aktuell ettersom flere velger å bevege seg utenfor løypene når de står på ski. – Jeg har fulgt med på topptur-trenden i mange år å den er i stor økning. Flere sportsforretninger Norge rundt melder om en stor øking i salg av toppturutstyr – altså utstyr som brukes når man går skiturer utenfor oppkjørte løyper, sier Jan Peder Hoggen. Han er leder for ressursgruppen «skred» i Røde Kors og har lang erfaring med snøskred og redningsaksjoner knyttet til den typen ulykker. Husker du denne ulykken? Et barn døde etter snøskredet på Svalbard– For noen år siden gikk vi toppturer sent på året. Rundt april og mai, når faren for snøskred var liten. Nå foregår det fra oktober til juni, sier Hoggen. Hoggen forklarer at når et snøskred utløses, beveger snø seg raskt nedover en fjellside. Forutsetningen for at et skred skal gå, er at terrenget er brattere enn 30 grader. Selv om de fleste skred utløses naturlig, er de fleste mennesker som dør i snøskred ansvarlig for å ha utløst skredet selv. Det skjer ved at man ferdes i skredfarlig terreng. Hoggen frykter at en økt interesse for toppturer vil kunne føre til flere snøskredulykker i årene fremover. – Jeg vil ikke oppfordre til ikke å gå slike turer, men det er viktig å være forsiktig når man beveger seg utenfor løypene. Velg turer etter evne.Bjørn Arild Fjeldsbø er områdeleder for hjelpekorpsene i Indre Hardanger og med i ressursgruppen ettersøkning. Han mener folk bør bli flinkere til å følge med på skredvarsler. Spesielt fordi vi i dag bruker fjellet på en annen måte enn før, sier han. – Tradisjonelt gikk man fra hytte til hytte, mens nå oppsøker folk ofte brattere og høyere terreng til andre tider av året enn det man gjorde før. For noen år siden var det vanlig å vente med å oppsøke disse områdene før skredene hadde gått, mens nå er det tøft å renne ned de bratteste hengene året rundt. Han legger til at det er viktig å følge lokale skredvarsler. De er ofte mer presise enn det som meldes nasjonalt.
Det blir stadig mer populært å gå på topptur og vi bruker fjellet mer enn før. Det kan øke faren for ulykker, mener varslingssentralen for snøskred. varslingssentralen for snøskred.